Paljude teiste riikidega võrreldes kasutatakse Eestis nii sisuliste kui ka rahaliste otsuste tegemisel vähe tulemusjuhtimise ja -eelarve põhimõtteid. Nende oskuslik ja Eesti oludesse sobilik rakendamine aitaks riigil oma ressursse paremini juhtida ja annaks vajalikku infot, kuidas on eesmärkide täitmine õnnestunud. Kõik see eeldab teadmispõhist poliitikakujundamist, pädevamaid ametnikke ja poliitikuid, kvaliteetsemat dialoogi ühiskondlike partneritega ning asjakohast otsustusprotsessi. Seetõttu on OECD leidnud, et Eesti peab tugevdama ka ametkondade analüüsivõimekust ja parandama poliitika kujundamise oskusi. Eeltoodud märksõnad moodustavad kolm töösuunda, kuidas ühtse tegevuskavani jõuda.